பொது பல்கலைக்கழக நுழைவுத் தேர்வு

பொதுப் பல்கலைக்கழக நுழைவுத் தேர்வு ( CUET), முன்பு மத்திய பல்கலைக்கழகங்களுக்கான பொது நுழைவுத் தேர்வு(CUCET) என அழைக்கப்பட்டது, என்பது இந்தியாவின் 45 மத்திய பல்கலைக்கழகங்களில் பல்வேறு இளங்கலை, ஒருங்கிணைந்த, முதுகலை, டிப்ளமோ, சான்றிதழ் படிப்புகள் மற்றும் ஆராய்ச்சித் திட்டங்களில் சேர்வதற்காக தேசிய தேர்வு முகமையால் நடத்தப்படும் அகில இந்தியத் தேர்வாகும். இது இந்தியாவில் உள்ள பிற மாநிலப் பல்கலைக்கழகங்கள் மற்றும் நிகர்நிலைப் பல்கலைக்கழகங்களால் ஏற்றுக்கொள்ளப்படுகிறது.

2022-ஆம் ஆண்டிற்கான நுழைவுத் தேர்வுகள்
நாடு முழுவதும் உள்ள 45 மத்தியப் பல்கலைக்கழகங்களிலும் இளநிலைப் படிப்பில் சேர்வதற்கான நுழைவுத் தேர்வு, வருகிற சூலை 2022 முதல் வாரத்தில் நடைபெறுகிறது. இத்தேர்வில் +2 தேர்வில பெற்ற மதிப்பெண்கள் கணக்கில் எடுத்துக் கொள்ளப்படாது. இத்தேர்வுகளை தேசியத் தேர்வு முகமை நடத்தும். இதனை தொடர்ந்து 36 மத்திய பல்கலைக்கழங்கள், 8 மாநில பல்கலைக் கழகங்கள், 5 தனியார் பல்கலைக்கழகங்கள் மற்றும் 2 நிகர் நிலை பல்கலைக்கழகங்கள் உள்ளிட்ட மொத்தம் 51 பல்கலைக்கழகங்களுக்கான  முதுநிலை பொது நுழைவுத் தேர்வு அறிவிப்பு விரைவில் வெளியாக உள்ளது.

வரலாறு 
பொது பல்கலைக்கழக நுழைவுத் தேர்வு முதன்முதலில் 2010 முதல் 41 இளங்கலை, முதுகலை மற்றும் ஒருங்கிணைந்த படிப்புகளில் 1,500 இடங்களுக்கு ஏழு மத்திய பல்கலைக்கழகங்களில் சேர்க்கை நடத்தப்பட்டது. நாடு முழுவதும் உள்ள சுமார் 30 தேர்வு மையங்களில் 2010 ஜூன் 19 மற்றும் 20 தேதிகளில் நடைபெற்ற CUCET-2010 மூலம் விண்ணப்பப் படிவம் நிரப்பப்பட்டது.  2010 இல் தொடங்கப்பட்டதிலிருந்து 2020 வரை, CUCET 12 மத்தியப் பல்கலைக்கழகங்களுக்காக ராஜஸ்தானின் மத்தியப் பல்கலைக்கழகத்தால் நடத்தப்பட்டது. 2021 இல் இந்தத் தேர்வுகளை நடத்தும்  தேசிய தேர்வு முகமை ஏற்றுக்கொண்டது. 2022 ஆம் ஆண்டில், தேசியக் கல்விக் கொள்கை 2020 இன் ஒரு பகுதியாக, CUCET இன் புதுப்பிக்கப்பட்ட பதிப்பாக CUET அறிமுகப்படுத்தப்பட்டது, இது அனைத்து 45 மத்தியப் பல்கலைக்கழகங்களும் இதைப் பின்பற்றுவதைக் கட்டாயமாக்குகிறது.

தேர்வு முறை மற்றும் அமைப்பு

இளங்கலை பட்டப்படிப்புகளுக்கு 

 பிரிவு IA – 13 மொழிகள்
 பிரிவு IB – 19 மொழிகள்
 பிரிவு II – 27 துறை சார்ந்த பாடங்கள்
 பிரிவு III - பொதுத் தேர்வு

பங்கேற்கும் பல்கலைக்கழகங்கள்

மேலும் பார்க் 
 தேசியத் தேர்வு முகமை
 ஒருங்கிணைந்த நுழைவுத் தேர்வு -முதன்மை
 நீட் தேர்வு (இளநிலை மருத்துவம்)
 பொறியியல் பட்டதாரி தகுதித் தேர்வு

குறிப்புகள் 

இந்திய அளவிலான நுழைவுத் தேர்வுகள்